**KISTORMÁS KözségI önkormányzat**

 **képviselő-testületének**

**13/2019. (XI.30.) önkormányzati rendelete**

a Szervezeti és Működési Szabályzatáról szóló 5/2014. (XI.16.) önkormányzati rendeletmódosításáról

Kistormás Községi Önkormányzat Képviselő-testülete Magyarország Alaptörvényének 32. cikk (1) bek. c.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében foglalt felhatalmazás alapján Szervezeti és Működési Szabályzatát az alábbiak szerint állapítja meg:

**1.§**

Kistormás Községi Önkormányzat Szervezeti és Működési Szabályzatáról szóló 5/2014. (XI.16.) önkormányzati rendelet (továbbiakban R.) 1.§ (1) bekezdésében a „Község” helyébe a „Községi” szövegrész lép.

**2.§**

A R. 1.§ (5) bekezdése helyébe az alábbi rendelkezés lép:

 *„(5) Az önkormányzati feladatokat a képviselő-testület és szervei: a polgármester, a képviselő-testület bizottsága, a jegyző és a közös önkormányzati hivatal útján látja el.”*

**3.§**

A R. 1.§ (6) bekezdése helyébe az alábbi rendelkezés lép:

*(6) Kistormás Községi Önkormányzat Képviselő-testületének határozata alapján Harc Község Önkormányzatával, Kölesd Községi Önkormányzattal és Medina Község Önkormányzatával közös hivatalt hozott létre Kölesdi Közös Önkormányzati Hivatal (7052 Kölesd, Kossuth tér 2.) néven. A közös önkormányzati hivatal működését külön szervezeti és működési szabályzat rögzíti.*

**4. §**

A R. 7.§-a helyébe az alábbi rendelkezés lép:

*„****7.§***

*(1)* *Az Önkormányzat ellátja a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) valamint az ágazati törvények szerinti kötelezően előírt, továbbá az önként vállalt feladat- és hatásköröket.”*

**5 §**

A R. 9.§-a helyébe az alábbi (2) bekezdéssel egészül ki:

*„(2) A Mötv. 42. §-ában felsoroltakon kívül a Képviselő-testület kizárólagos hatáskörébe tartozik*

*a) a helyi közügy megoldásának vállalása, vagy az arról történő lemondás, és*

*b) gazdasági társaságba való belépés, kilépés, ezek alapítása, megszüntetése.”*

**6. §**

A R. 11.§ (3) bekezdése helyébe az alábbi rendelkezés lép:

*„(3) A rendes ülésre szóló meghívót az ülés anyagával együtt a képviselőknek és a tanácskozási joggal meghívottaknak olyan időpontban kell megküldeni, hogy azt a testületi ülés napját megelőzően lehetőség szerint legalább 3 nappal megkapják. A képviselők nyilatkozhatnak, hogy a testületi ülés anyagát elektronikusan vagy nyomtatott formában kérik kézbesíteni.”*

**7. §**

A R. 13.§-a helyébe az alábbi rendelkezés lép:

*„13.§*

*A meghívóban szereplő tárgysorozat az alábbi sorrendben kerül rögzítésre:*

1. *tájékoztatás a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről*
2. *rendelet-tervezetek, költségvetési-, zárszámadási előterjesztések,*
3. *gazdasági, vagyoni ügyek,*
4. *választási, kinevezési ügyek,*
5. *a polgármester és a jegyző munkatervben rögzített előterjesztései,*
6. *interpellációk, közérdekű bejelentések,*
7. *testületi hatáskörbe tartozó egyedi ügyek. „*

**8. §**

A R. a következő 13/A.§-sal egészül ki:

**„13/A. §**

*(1) Azon esetekben, amikor a zárt ülés tartását az Mötv. a Képviselő-testület döntésétől teszi függővé, a zárt ülés tartását*

*a) a polgármester,*

*b) bármely képviselő,*

*c) a Képviselő-testület bizottsága, vagy*

*d) a jegyző kezdeményezheti.*

*(2) A nyilvános ülésen és a nyilvános ülés előkészítése során a hallgatóság – ideértve a tömegtájékoztatási szervek, a sajtó képviselőit is – csak a kijelölt helyeken foglalhatnak helyet, eszközeiket a kijelölt helyen helyezhetik el, és az ülés rendjét, tanácskozást nem zavarhatják. A hallgatóság az engedély nélküli véleménynyilvánítás bármely formájától tartózkodni köteles. Amennyiben a hallgatóság tagja az ülés rendjére vonatkozó előírásokat nem tartja be vagy az ülést zavarja, a polgármester a konkrét személyt az ülésről kiutasíthatja. (3) A zárt ülésen hozott határozatokat – a zárt ülést követően haladéktalanul, a személyiségi jogok védelméről és az adatvédelemről szóló jogszabályokat betartva – a jegyző kihirdeti.”*

**9. §**

A R. 31.§ (4) bekezdése helyébe az alábbi rendelkezés lép:

*„(4) A képviselő-testület ülésének jegyzőkönyvét 2 példányban kell elkészíteni, melyből:*

* + *egy eredeti példányt évente be kell köttetni, és a közös önkormányzati hivatalban kell megőrizni,*
	+ *egy másolati példányt iktatásban meg kell őrizni.*

*A jegyzőkönyvet a jegyző köteles elektronikus úton, az erre rendszeresített internetes felületen, az ülést követő tizenöt napon belül megküldeni a kormányhivatalnak.”*

**10. §**

A R. 42.§ (2) a) pontja helyébe az alábbi rendelkezés lép:

*„(2) A képviselő főbb jogai:*

1. *a képviselő-testület ülésén a polgármestertől (alpolgármestertől), a jegyzőtől, a bizottság elnökétől önkormányzati ügyekben felvilágosítást kérhet, amelyre az ülésen – vagy legkésőbb 30 napon belül írásban – érdemi választ kell adni,”*

**11. §**

A R. 42.§ (2) bekezdése a következő f) ponttal egészül ki:

*„(2) A képviselő főbb jogai:*

 *f) A települési képviselőt a testületi munkában való részvételhez szükséges időtartamra a munkahelyén fel kell menteni a munkavégzés alól. Az emiatt kiesett jövedelmét a képviselő-testület téríti meg, melynek alapján a települési képviselő társadalombiztosítási ellátásra is jogosult. A képviselő-testület átalányt is megállapíthat.”*

**12. §**

A R. 42.§ (3) b) pontja helyébe az alábbi rendelkezés lép:

*„(3) A képviselő főbb kötelezettségei:*

*b) eskütételét követően három hónapon belül köteles részt venni a kormányhivatal által szervezett képzésen;”*

**13. §**

A R. 53.§ (4) bekezdése helyébe az alábbi rendelkezés lép:

*„(4) A közös önkormányzati hivatal szervezeti felépítése:*

* *Kölesdi székhely, egységes hivatal, belső szervezeti tagozódás nélkül,*
* *Harci kirendeltség, egységes hivatal, belső szervezeti tagozódás nélkül,*
* *Medinai kirendeltség, egységes hivatal, belső szervezeti tagozódás nélkül.”*

**14. §**

A R. 54.§ (2) bekezdése helyébe az alábbi rendelkezés lép:

*„(2) A jegyzőt távolléte esetén az általa megbízott köztisztviselő helyettesíti.”*

**15. §**

A R. 1-3. melléklete helyébe jelen rendelet 1-3. melléklete lép.

**16. §**

A R. 1-4 függeléke helyébe jelen rendelet 1-4. függeléke lép.

**17. §**

Hatályát veszti a R.

* 10.§ (1) bekezdésben a *„(polgármester és 4 fő képviselő)”*szövegrész,
* 15.§-a,
* 29.§ (4) c) pontja,
* 42.§ (4) bekezdésében a „*A jelenléti íven a hiányzó képviselő és a bizottsági tag neve mellett fel kell tüntetni távollétének okát, illetve annak igazolt, vagy igazolatlan voltát. A jelenlétet a polgármester, illetve a bizottság elnöke igazolja.*” szövegrész,
* 42.§ (6)-(10) bekezdése,
* 43.§-a,
* 46.§-a,
* 57.§ (1) bekezdésében a „*a költségvetési évet követő negyedik hónap utolsó napjáig”* szövegrész,
* 58.§ (2) bekezdése,
* 59.§ (2)-(3) bekezdései,
* 62.§-a,

**18. §**

(1) Jelen rendelet rendelkezései – a 3.§, 13.§ és 14.§ és a 2. függelék kivételével - a kihirdetése napján lépnek hatályba.

(2) A 3.§, 14.§ és 15.§-ai és a 2. függelék 2020. január 1. napján lépnek hatályba.

Pintér Ferenc dr. Herczig Hajnalka

polgármester jegyző

Kihirdetve: 2019. november 30.

 dr. Herczig Hajnalka

 jegyző

* + 1. melléklet az 5/2014. (XII.16.) önkormányzati rendelethez

**Kistormás Községi Önkormányzatának önként vállalt feladatai**

|  |  |  |
| --- | --- | --- |
| Ssz.  | Feladat  | Ellátási forma |
| **1.** | Közművelődés  | - Ünnepek és rendezvények megtartása,(Majális, Falunap, szüreti nap, Nemzeti ünnepek) |
| **2.** | Önkormányzati támogatások  | Helyi önszerveződő közösségek támogatása, (Pénzügyi működési támogatása, ingyenes teremhasználat) |
| **3.** | Turisztikai feladatok  | Utcanév-táblák, egyéb tájékoztató táblák kihelyezése és pótlása |
| **4.** | Szociális ellátás | - Bursa Hungarica ösztöndíjpályázat,  |

2. melléklet az 5/2014. (XII. 16.) önkormányzati rendelethez

**A polgármesterre átruházott hatáskörök**

Szociális igazgatás

A szociális igazgatásról és a szociális ellátásokról szóló – többször módosított – 1993. évi III. törvény és a gyermekek védelméről és a gyámügyi igazgatásról szóló – többször módosított – 1997. évi XXXI. törvény alapján:

1. Szervezi a közfoglalkoztatást a munkanélküliek részére.
2. Dönt a temetési segély odaítélésére irányuló egyedi kérelmekről.
3. Dönt a rendkívüli élethelyzetbe került, elemi károsultak részére segély odaítéléséről.
4. Dönt a köztemetés elrendeléséről.
5. Dönt a falugondnoki gépjármű igénybevételének engedélyezéséről.
6. Polgármesteri keret terhére átmeneti, visszafizetendő segélyt engedélyezhet.
7. Indokolt esetben méltányosságból elrendelheti a jogszabályban meghatározott mértéknél magasabb összegű átmeneti segély folyósítását.

Az önkormányzati tulajdonú lakások és helyiségek bérletével, elidegenítésével kapcsolatos feladat- és hatáskörök tekintetében:

a) jelzálogjog ranghelyének megváltoztatása, törlése,

c) engedélyezi a lakásbérleti szerződés megkötését, az Önkormányzati Bizottság véleményének kikérését követően;

d) nyilatkozik a bérbeadói hozzájárulás megadásáról vagy megtagadásáról:

- lakáscsere esetén,

- lakásba történő befogadás esetén,

- a lakás albérletbe adása esetén,

- tartási szerződés esetén, ha a bérleti jogviszony folytatása ellenében kötik.

e) megtagadja a bérbeadói hozzájárulást a lakás albérletbe adásához,

f) nyilatkozatot ad ki a bérleti jogviszony folytatásának fennállásáról, illetve megtagadja a bérleti jogviszony folytatására vonatkozó jog elismerését,

g) megállapodást köt a bérleti jogviszony közös megegyezéssel történő megszüntetéséről, illetve nyilatkozik az ezzel kapcsolatos bérlői kezdeményezésről,

f) meghatározott időre, maximum 1 évre engedélyt adhat a bérleti szerződés megkötésére községi érdekből, vagy egyéb okból,

g) eljár mindazokban az ügyekben, amelyekben a lakástörvény, a Polgári Törvénykönyv, egyéb jogszabályok, és e rendelet számára intézkedési jogkört ad,

h) dönt a lakás jogcím nélküli lakáshasználat esetén a lakáshasználati megállapodás megkötéséről, annak esetleges meghosszabbításáról.

Helyi vízgazdálkodás

1995. évi LVII. törvény 4.§, valamint a 2011. évi CCIX. törvény alapján a települési vízellátás, csatornázási, szennyvíztisztítási, csapadékelvezetési, helyi vízrendezési és vízkár-elhárítási, ár- és belvíz védekezési faladatok ellátása.

Közlekedés

1988. évi I. törvény

* 1. a 8. § (1) bekezdése alapján a közúti közlekedési hatósági faladatok ellátása (önkormányzatnál: hozzájárulások megadása)
	2. a 33.§ (1) bekezdés c.) pontja alapján az utak építésének, forgalomba helyezésének és megszüntetésének engedélyezéséhez kapcsolódó útkezelői feladatok ellátása
	3. a 34.§ (5) bekezdése alapján a hó-eltakarítási és az út síkosság elleni védelmével kapcsolatos feladat ellátás
	4. az önkormányzati közutakat, illetve területeket is érintő útépítésekhez szükséges útkezelői hozzájárulás megadása.

Az önkormányzati vagyon hasznosításának köréből:

A vagyongazdálkodás területén átruházott hatásköröket a vagyonrendelet szabályozza.

Közbeszerzési, beszerzési ügyek:

A közbeszerzési és beszerzési ügyek területén az átruházott hatásköröket a beszerzési és közbeszerzési szabályzat tartalmazza.

Művelődés, oktatás területén:

* + - 1. Könyvtári és közművelődési érdekeltségnövelő támogatás igénylése
			2. Nevelési program/Pedagógiai program jóváhagyása előtt a szakértői névjegyzékben szereplő szakértő véleményének beszerzése

Egyéb ügyekben:

a) A polgármester jogosult az önkormányzat éves költségvetésében szereplő, pályázati önrész céljára elkülönített előirányzat terhére esetenként legfeljebb 500.000 Ft erejéig – de éves szinten maximum 2 millió forintig – pályázati önrész címén kötelezettséget vállalni és – a pályázati kiírásnak megfelelően - a pályázatot benyújtani. A polgármester a kötelezettségvállalásról a képviselő-testületet a soron következő ülésén tájékoztatja.

1. A helyi rendelet alapján hozzájárulást ad a község jelképeinek, valamint a „Kistormás” közigazgatási név használatához
2. A közterület használatának szabályozásáról rendelet alapján megköti a közterület használatra vonatkozó szerződéseket, felmentést ad a díjfizetés alól.

3. melléklet az 5/2014. (XII.16.) önkormányzati rendelethez

**Kistormás Község Önkormányzata Képviselő-testülete állandó bizottságainak feladat- és hatásköre**

**Önkormányzati Bizottság**

 **Feladatai és hatásköre:**

1. ellátja a titkos szavazás lebonyolításával, törvényes feltételeinek biztosításával kapcsolatos feladatokat és a szavazatszámlálást,
2. javaslatot tesz a polgármester jutalmazására,
3. előterjeszti a hatáskörébe tartozó ügyeket,
4. kivizsgálja az önkormányzati képviselő összeférhetetlensége, méltatlansága megállapítására irányuló kezdeményezést,
5. nyilvántartja és ellenőrzi a képviselők által benyújtott vagyonnyilatkozatokat,
6. kezdeményezheti a képviselő-testületnél az önkormányzat felügyelete alá tartozó költségvetési szervnél önkormányzati biztos kirendelését,
7. belső ellenőrzést kezdeményezhet,
8. a beszerzési és közbeszerzési szabályzat alapján közreműködik a beszerzési eljárásokkal kapcsolatos feladatok ellátásában,
9. ellátja a jelen rendelet 11. § (1) bekezdésében foglalt feladatot,
10. megkötését megelőzően véleményezi a lakásbérleti szerződést,
11. ellátja a testületi döntésből adódó egyéb feladatokat.

**FÜGGELÉKEK**

1. függelék az 5/2014. ( XII.16.) önkormányzati rendelethez

**A képviselő-testületi tagok névsora**

1. Pintér Ferenc polgármester
2. Farkas Krisztina alpolgármester
3. Andrási János
4. Borza Ferenc képviselő
5. Péterné Borza Nikolett képviselő

2. függelék az 5/2014. (XII.16.) önkormányzati rendelethez

**A Kölesdi Közös Önkormányzati Hivatal hivatalos hirdetőtábláinak jegyzéke**

Kölesd Községháza alsó folyosóján lévő hirdetőtábla - Kölesd, Kossuth tér 2.

Kistormás Faluház épületén lévő hirdetőtábla – Kistormás, Dózsa u. 2.

Harc Községháza – Harc, Fő u. 59.

Medina Községháza – Medina, Kossuth Lajos u.59.

3. függelék az 5/2014. (XII.16.) önkormányzati rendelethez

**A polgármester ügyfélfogadása és a képviselői fogadóórák jegyzéke**

*Pintér Ferenc polgármester ügyfélfogadása:*

Kedd-szerda: 9.00 – 12.00 óráig

(Előzetes telefonos egyeztetés alapján)

Kistormás, Dózsa Gy. u. 2. – Polgármesteri iroda

*Képviselők:* **Telefonos egyeztetés alapján**

4. függelék az 5/2014. ( XI.16.) önkormányzati rendelethez

**Kistormás Községi Önkormányzat részvételével működő társulások**

**jegyzéke**

**Kistormás Községi Önkormányzat részvétele társulásokban:**

|  |
| --- |
| Fadd és Környéke Gyepmesteri Társulás |
| ÖNKORMÁNYZATI TÁRSULÁS A SIÓ-VÖLGYI NAGYTÉRSÉG TELEPÜLÉSI SZILÁRDHULLADÉKAI KEZELÉSÉNEK KORSZERÛ MEGOLDÁSÁRA |
| Paksi Többcélú Kistérségi Társulás  |
| Kistormás és Kölesd Községi Önkormányzatok Szennyvíz-beruházási Területfejlesztési Társulása |